Monk (TV serija)

**Monk** je američka policijska TV-serija čiji je autor Andy Breckman, a naslovnu ulogu tumači Tony Shalhoub. To je pretežno misterijska serija sa sivom ili nešto turobnijom atmosferom, ali i s dosta elemenata komedije (tzv. *"dramedy"* - *engl.* "drama" + "comedy"). Neobična je za serije ovog žanra jer njen glavni lik, Adrian Monk, iako briljantan u rješavanju zločina, pati od čitavog niza psihijatrijskih poremećaja koji su se pogoršali nakon ubistva njegove žene Trudy i čije posebnosti uveliko definiraju ovaj lik.

Serija je debitirala 12. jula 2002. na TV-stanici *USA Network*. Veoma je dobro primljena kod publike i smatra se jednim od razloga povećanja popularnosti *USA Networka*. Njena osma (ujedno i posljednja) sezona završila je 4. decembra 2009. Serija trenutno drži rekord za najgledaniju epizodu u historiji kablovskih televizija, koji je prije držala serija *"Završni udarac"* (*The Closer*). *Monk* je postavio rekord epizodom *Gdin Monk i kraj - 2. dio* (finale serije) koju je gledalo 9.4 miliona ljudi, od toga 3.2 miliona iz dobne grupe od 18 do 49 godina.

Serija je u Bosni i Hercegovini prikazana na FTV programu u Hrvatskoj na programu HRTa, a u Srbiji na programu RTS-a pod naslovom.

## Radnja

Adrian Monk bio je briljantan detektiv u policiji San Francisca sve dok njegova žena Trudy nije poginula u eksploziji auto-bombe u gradskoj garaži, za koju je Monk tada vjerovao da je bila namijenjena njemu. Njena smrt dovela je Monka do nervnog sloma. Otpušten je iz policije i povukao se u samoću, odbijajući napustiti kuću 3 godine. Konačno je uspio izići uz pomoć medicinske sestre Sharone Fleming (Bitty Schram), koju mu je policija angažirala kao paziteljicu. To mu je omogućilo da radi kao privatni detektiv i savjetnik Odjela za ubistva, unatoč ograničenjima zbog njegovog opsesivno-kompulzivnog poremećaja (OKP), koji se znatno pogoršao nakon tragedije.

Monkove kompulzivne navike su brojne, a mnoštvo fobija samo dodatno usložnjava njegovu situaciju. On ima ukupno 312 fobija, od kojih su neke strah od mlijeka, mikroba, igala, bubamara, visine, nesavršenosti, nesimetrije, rizika, usne harmonike itd. OKP i silne fobije neizbježno ga dovode u neprijatne situacije ili uzrokuju probleme za Monka i sve oko njega dok istražuje slučaj. Te iste lične karakteristike, naročito OKP, također mu i pomažu u rješavanju slučajeva, kao što su oštro pamćenje, specifično stanje uma i posvećenost detaljima. U jednoj epizodi pokušao je savladati strahove čineći stvari koje uključuju neke od njegovih fobija. Npr., pokušao je piti mlijeko, popeti se uz ljestve, držati bubamaru na dlanu (ništa nije uspio), a kada su stvari bile neorganizirano raštrkane po stolu, nije mogao savladati nagon da ih uredno složi.

Kapetan Leland Stottlemeyer (Ted Levine) i poručnik Randall "Randy" Disher (Jason Gray-Stanford) traže pomoć od Monka kad imaju problema u istrazi. Stottlemeyera često iritira Monkov poremećaj, ali, kao i Disher, poštuje nevjerovatne sposobnosti opažanja svog prijatelja i bivšeg kolege. Još od djetinjstva, Monkova opsesivna posvećenost detaljima pomagala mu je da uoči sitne nedosljednosti, pronađe sheme i poveže ono što drugi obično ne povežu. Kroz seriju je Monk u stalnoj potrazi za informacijama o Trudynoj smrti, jedinom slučaju koji nije mogao riješiti, ali ga u posljednjoj epizodi konačno rješava.

Polovinom treće sezone Sharona se odlučila ponovo udati za bivšeg muža i vratiti u New Jersey, pa je kao nova Monkova pomoćnica angažirana Natalie Teeger (Traylor Howard), udovica i majka 11-godišnje kćerke Julie (dob joj se mijenja u skladu sa sezonama). Monk ima brata Ambrosea (John Turturro) i polubrata Jacka Jr.-a (Steve Zahn), za čije je postojanje saznao u 5. sezoni. Upoznat će ga tek u sedmoj sezoni (*[[Mr. Monk's Other Brother|Drugi brat gdina Monka]]*).

## Likovi
### Glavni likovi

Lik Natalie Teeger pojavio se u tokom 3. sezone nakon što je Bitty Schram, koja glumi Sharonu, naglo napustila seriju, navodno zbog nesporazuma oko ugovora. Nova glumica, Traylor Howard, nije bila entuzijastična prema nagovorima svog menadžera da se prijavi na audiciju za Sharoninu zamjenu. Ipak je pokušala i dobila ulogu. Iako su je ispočetka ljubitelji serije "hladno" primili, koautor Breckman vjeruje da je brzo i uspješno popunila prazninu. "Uvijek ću joj biti zahvalan što je došla ovdje kad je serija bila u krizi i spasila našu bebu (seriju, op. prev.)... Morali smo hitno naći zamjenu i to svaka serija ne preživi. Bio sam smrtno preplašen."

Schram će se ipak vratiti kao posebna gostujuća zvijezda u 8. sezoni da bi se zaokružila sudbina Sharone.

### Sporedni likovi
* **Julie Teeger** (Emmy Clarke), Nataliena kći-tinejdžerka; prvi put se pojavila u epizodi *[[Mr. Monk and the Red Herring|Gdin Monk i mamac]]* (sezona 3, epizoda 10 - 3x10).
* **Benjamin "Benjie" Fleming** (Kane Richotte u pilot-epizodi, te 2. i 3. sezoni, Max Morrow u 1. sezoni), Sharonin sin. Posljednji se put pojavio u epizodi 3x07 (*[[Mr. Monk and the Employee of the Month|Gdin Monk i zaposlenik mjeseca]]*), iako je više puta spomenut u epizodi 8x10 (*[[Mr. Monk and Sharona|Gdin Monk i Sharona]]*).
* **Dr. Charles Kroger** (Stanley Kamel) bio je Monkov psiholog. Kamel je umro od srčanog udara 8. aprila 2008. u periodu između produkcije 6. i 7. sezone. Isti uzrok smrti dat je i liku u seriji. Posljednji se put pojavio u epizodi 6x14 (*[[Mr. Monk Paints His Masterpiece|Gdin Monk slika svoje remek-djelo]]*).
* **Dr. Neven Bell** (Héctor Elizondo) novi je Monkov psiholog. Pojavljuje se od epizode 7x01 (*[[Mr. Monk Buys a House|Gdin Monk kupuje kuću]]*). U seriji je zamijenio dr. Krogera.
* **Trudy Ann Monk** (Melora Hardin) jeste Monkova tragično stradala supruga. Pokušaji njenog supruga da riješi njeno ubistvo predstavljaju najduži podzaplet serije. U 1. i 2. sezoni glumi je Stellina Rusich, a u epizodi 5x06 (*[[Mr. Monk and the Class Reunion|Gdin Monk i godišnjica mature]]*), gdje se pojavljuje u Monkovom prisjećanju na fakultet, glumi je Linda Newton.
* **Kevin Dorfman** (Jarrad Paul) jeste računovođa i Monkov susjed s gornjeg sprata. Pojavio se u epizodi 2x10 (*[[Mr. Monk and the Paperboy|Gdin Monk i raznosač novina]]*), a ubijen je u epizodi 7x15 (*[[Mr. Monk and the Magician|Gdin Monk i mađioničar]]*).
* **Harold J. Krenshaw** (Tim Bagley) bivši je Monkov suparnik i također pacijent dr. Krogera s kojim se Monk stalno prepire zbog njihovih nekompatibilnih opsesija. Nakon smrti dr. Krogera, Harold stalno pokušava otkriti ko je novi Monkov psiholog. Konačno će to uspjeti u epizodi 7x16 (*[[Mr. Monk Fights City Hall|Gdin Monk protiv Gradske vijećnice]]*). U epizodi 8x08 (*[[Mr. Monk Goes to Group Therapy|Gdin Monk ide na grupnu terapiju]]*) Harold i Monk konačno će postati prijatelji nakon što zajedno savladaju klaustrofobiju. Na kraju epizode Harold velikodušno napušta grupu kako bi Monk mogao imati privatnu sesiju s dr. Bellom. Prvi put se pojavio u epizodi 3x06 (*[[Mr. Monk and the Girl Who Cried Wolf|Gdin Monk i djevojka koja je vikala "Vuk!"]]*).
* **Ambrose Monk** (John Turturro) agorafobični je Monkov brat. Izgleda da je zasnovan na Mycroftu Holmesu (pametnijem Sherlockovom bratu). Prvi se put pojavio u epizodi 2x11 (*[[Mr. Monk and the Three Pies|Gdin Monk i tri pite]]*).
* **Jack Monk** (Dan Hedaya) Adrianov je i Ambroseov otac. Napustio je porodicu kad su mu sinovi još bili mali (otišao u kineski restoran i nikad se nije vratio) i osnovao drugu porodicu. Pojavio se u epizodi 5x09 (*[[Mr. Monk Meets His Dad|Gdin Monk susreće oca]]*).
* **Jack Monk ml.** (Steve Zahn) treći je sin Jacka Monka, Adrianov polubrat i poznati zatvorenik. Pojavio se u epizodi 7x10 (*Drugi brat gdina Monka*).
* **Dale "Kit" (''"the Whale"'') Biederbeck** (Adam Arkin, Tim Curry i Ray Porter) zakleti je Monkov neprijatelj i najomraženiji suparnik, bogati i morbidno debeli finansijer koga Adrian optužuje da je uništio ostatak Trudynog života. Isto kao što se Monk poredi sa Holmesom, moguće je da se i Dale ("Džingis-kan svjetskih finansija") poredi s najvećim Holmesovim neprijateljem, profesorom Moriartyjem ("Napoleonom zločina"). Prvi se put pojavio u epizodi 1x03 (*[[Mr. Monk Meets Dale the Whale|Gdin Monk upoznaje Dalea "Kita"]]*) na čijem ga kraju Monk šalje u zatvor zbog naručenog ubistva. Pojavljuje se u još 2 epizode, upućujući Monka na informacije o Trudynom ubistvu (2x16 - *[[Mr. Monk Goes to Jail|Gdin Monk ide u zatvor]]* i 6x16 - *[[Mr. Monk Is On the Run|Gdin Monk je u bijegu - 2. dio]]*). Sudbina ovog lika nikad nije razriješena.
* **Karen Stottlemeyer** (Glenne Headley) bila je supruga kapetana Stottlemeyera od početka serije do razvoda u epizodi 4x12 (*[[Mr. Monk and the Captain's Marriage|Gdin Monk i kapetanov brak]]*). Tek će se kasnije, u epizodi 8x13 (*[[Mr. Monk is the Best Man|Gdin Monk je vjenčani kum]]*), otkriti da mu je, ustvari, bila druga supruga. Ona je filmašica, specijalizirana za dokumentarce. Pojavila se u 4 epizode: 2x05 (*[[Mr. Monk and the Very, Very Old Man|Gdin Monk i veoma, veoma star čovjek]]*), 2x14 (*[[Mr. Monk and the Captain's Wife|Gdin Monk i kapetanova žena]]*; u njoj ju je udario kombi), 3x04 (*[[Mr. Monk Gets Fired|Gdin Monk dobija otkaz]]*) i u već spomenutoj 4x12 (*Gdin Monk i kapetanov brak*).
* **Linda Fusco** (Sharon Lawrence) bila je kapetanova djevojka u 6. sezoni. Prvo pojavljivanje imala je u epizodi 5x05 (*[[Mr. Monk, Private Eye|Gdin Monk, privatni detektiv]]*), a poslije u 6x01 (*[[Mr. Monk and His Biggest Fan|Gdin Monk i njegova najveća obožavateljica]]*). Monk je dokazao za nju da je ubica u epizodi 6x04 (*[[Mr. Monk and the Bad Girlfriend|Gdin Monk i loša djevojka]]*).
* **Trudy "T. K." Jensen Stottlemeyer** (Virginia Madsen) kapetanova je potencijalna djevojka u 8. sezoni. Prvi će se put pojaviti u epizodi 8x09 (*[[Happy Birthday, Mr. Monk|Sretan rođendan, gdine Monk]]*) i udaje se za Stottlemeyera u epizodi 8x13 (*Gdin Monk je vjenčani kum*), nakon kraćeg ponovnog razmišljanja. Pojavit će se nakratko u kameo ulozi u posljednjoj epizodi (8x16 - *Gdin Monk i kraj - 2. dio*).

## Epizode
Naziv većine epizoda ima oblik *Gdin Monk i... (osoba ili stvar)*, npr. *Gdin Monk i loša djevojka*, ili *Gdin Monk (radi nešto)*, npr. *[[Mr. Monk Goes to the Bank|Gdin Monk ide u banku]]*, ili *Gdin Monk (je nešto)*, npr. *Gdin Monk je u bijegu*, baš kao i većina romana i pripovijetki u nizu o naslovnom detektivu. Iako u većini epizoda rješava ubistvo, ima epizoda u kojima pomaže istražiti i druge zločine, kao što je otmica u epizodi *[[Mr. Monk and the Missing Granny|Gdin Monk i nestala baka]]*. U 7. sezoni, tj. 100. epizodi Monk će riješiti svoj 100. (i 101.) slučaj od ženine smrti, kamen-međaš u njegovoj karijeri.

### "Evo šta se desilo" ("Here's what happened")
U većini epizoda postoji dio kad Monk otkriva kako je zločin počinjen, prije čega skoro uvijek kaže "Evo šta se desilo". Većina tih sekvenci nalazi se pri kraju epizoda, ali neke su se desile i na početku. Neke su ispričane na neobičan način, npr. u razgovoru s medvjedom (*[[Mr. Monk Goes Camping|Gdin Monk na kampiranju]]*), u obliku priče pred spavanje (*[[Mr. Monk and the Kid|Gdin Monk i dječak]]*), crkvene pjesme tokom rituala u manastiru (*[[Mr. Monk and the Miracle|Gdin Monk i čudo]]*) ili kao hip-hop pjesma (*[[Mr. Monk and the Rapper|Gdin Monk i reper]]*). U epizodi *[[Mr. Monk and Little Monk|Gdin Monk i mali Monk]]* objašnjenje je dao dvaput, u prisjećanju i u sadašnjosti, kao on sam i kao on u mladim danima.

## Produkcija
Prema intervjuu s Davidom Hobermanom (koji se nalazi kao dodatak na specijalnom DVD-izdanju 1. sezone), izvršnim producentom serije, ABC je prvo zamislio seriju kao policijsku, s glavnim likom nalik inspektoru Clouseauu, a koji pati i od OKP-a. Hoberman je rekao da je ABC želio Michaela Richardsa (Kramer iz serije *Seinfeld*) u seriji, ali je on odbio ulogu. Hoberman je doveo Andyja Breckmana kao autora i Breckman je, nadahnut Sherlockom Holmesom, uveo i watsonovski lik (dr. Kroger) i lestradeovski (Stottlemeyer).

Iako je *ABC* započeo seriju, predali su je *USA Networku*, čiji je vlasnik sada *NBC* (*NBC Universal*). *Monk* je bio prva *ABC*-ova serija koja se prikazivala na *USA Networku* umjesto na ABC-u. Iako je u početku ABC odbio *Monka*, ipak su emitirali reprize u ljeto i jesen 2002. i opet u proljeće 2004. godine. *USA Network* je 12. januara 2006. objavio da je *Monk*, barem za 6. sezonu, odabran među "jednu od serija s najvećim rejtingom u historiji kablovskih televizija". *Monk* se (u SAD-u) svake godine prikazivao po istoj shemi: prvih 8 epizoda sredinom jedne, a drugih 8 početkom naredne godine, osim posljednje sezone, koja se u cijelosti prikazivala od augusta do decembra 2009.

### Lokacija
Iako je postavljen u San Francisco i okolinu, *Monk* je većinom sniman na drugim mjestima, osim pojedinih vanjskih scena koje uključuju neke prepoznatljive detalje ovog grada. Pilot-epizoda snimana je u Vancouveru, Britanska Kolumbija, Kanada, a sljedeće epizode 1. sezone u Torontu, Ontario. Većina epizoda od 2. do 6. sezone snimana je u području Los Angelesa, uključujući studije *Ren Mar* (sezone 2-5) i *Paramount Studios* (sezona 6 - Adrianov stan, Stottlemeyerova stanica, ured dr. Krogera i Natalien stan). Mnoge scene iz 4. sezone snimane su u centru San Francisca (Union Square) i Kineskoj četvrti. To se vidi u finalu 4. sezone (*[[Mr. Monk Gets Jury Duty|Gdin Monk u poroti]]*) dok je policija u potjeri za Escobarom uz ulicu Jackson.

### Muzička tema
Tokom 1. sezone korišten je jazz instrumental autora Jeffa Beala, a izvodio ga je gitarist Grant Geissman. Ta kompozicija dobila je Emmy 2003. za najbolju naslovnu muziku. S početkom 2. sezone serija je dobila novu naslovnu muziku - pjesmu *"It's Jungle out There"* (*"Vani je džungla"*) autora Randyja Newmana. Reakcija na novu muziku bila je podijeljena. U prikazu 2. sezone *Monka* u novinama *New York Daily News* izriče se želja da producenti vrate prvobitnu muziku. Shalhoub je izrazio podršku novoj temi ističući da "njen taman i žalovit prizvuk... njena ironična i crnohumorna strana... u potpunosti odgovaraju tonu serije." Newman je za nju 2004. dobio *Emmyja* u kategoriji za najbolju naslovnu muziku. Ova rasprava "provučena" je kroz jednu epizodu (*[[Mr. Monk and the TV Star|Gdin Monk i TV-zvijezda]]*) u kojoj glumac koji tumači detektiva u TV-seriji i još nekoliko likova spominju polemiku oko promjene naslovne muzike te serije, uključujući i Monkovu opsesivnu obožavateljicu Marci Maven (Sarah Silverman). Na kraju epizode Marci preklinje Monka da obeća da nikad neće promijeniti naslovnu muziku ako dobije svoju TV-seriju. Kad Monk pristane na obećanje (ali samo da bi se vratio u krevet), čuje se originalna muzika dok scena prelazi u odjavnu špicu.

Originalna muzika čuje se u epizodi *[[Mr. Monk and the Game Show|Gdin Monk i kviz]]* dok se Monk sa susjedom i puncem vozi u Los Angeles. Također se čuje u još nekoliko epizoda na prelazu iz zadnje scene u odjavnu špicu, nakon čega počinje instrumentalna verzija nove teme.

U epizodi *Gdin Monk i reper* gostujuća zvijezda Snoop Dogg izveo je hip-hop verziju naslovne muzike, a u istoj se formi pridružio Monku u sekvenci "Evo šta se desilo".

Newman je napisao i novu pjesmu za posljednju epizodu pod nazivom *"When I'm Gone"* (*"Kad me više ne bude"*).

### Netačnosti
Monka u seriji često spominju kao "bivšeg detektiva". U epizodi iz 8. sezone advokat Jaya Mohra naziva Monka tom titulom. U dodatku, Monk će se kasnije u istoj sezoni vratiti u policiju kao "detektiv prvog stepena" (*[[Mr. Monk and the Badge|Gdin Monk i policijska značka]]*). Međutim, policija San Francisca jedinstvena je među policijama velikih američkih gradova po tome što ne koristi čin detektiva. Onim njihovim dužnosnicima koji istražuju zločine i obavljaju zadatke koje u drugim policijama obavljaju detektivi daje se čin inspektora. U *Monku* se čin inspektora nikad ne koristi, već čin detektiva.

## ''Mladi Monk''
*Usa Network* je 22. augusta 2009. premijerno na internetu prikazala seriju od 10 epizoda *Mladi Monk*. Serija prati braću Monk u njihovim srednjoškolskim danima, dajući pozadinsku priču o Adrianovim detektivskim vještinama i fobijama. Međutim, pošto njihovo srednjoškolsko doba pada u kasne 60-e i rane 70-e, gledaoci će vidjeti neke anahronizme: razni automobili viđeni u epizodama ne pripadaju tom periodu, a isto se odnosi i na odjeću koju nose.

## Drugi mediji
### Romani (pripovijetke)
*Lee Goldberg* napisao je nekoliko romana baziranih na seriji. Pripovijedanje je u *ja-formi*, iz perspektive Monkove pomoćnice Natalie. Romani su većim dijelom vjerni seriji, s manjim nedosljednostima. Prvi roman, *Gdin Monk ide kod vatrogasaca*, bio je osnova za epizodu *[[Mr. Monk Can't See a Thing|Gdin Monk ne vidi ništa]]*, dok je 3. roman (*Gdin Monk i plava gripa*) korišten za epizodu *Gdin Monk i policijska značka*.

## DVD izdanja
*Universal Studios Home Entertainment* izdao je prvih 6 sezona na DVD-u za regije 1 i 2, te još 7. i 8. sezonu za regiju 1. Prvih 6 sezona također je izdano za regiju 4. Epizode iz svih sezona dostupne su i na *iTunesu*. Sve sezone također su dostupne u HD formatu. Treba napomenuti da su DVD-ovi sezona 1-3 za regiju 2 u formatu 4:3.

## Nagrade i nominacije
### Osvojene nagrade
- Emmy: 
* Najbolji glavni glumac u humorističkoj seriji (Tony Shalhoub) (2003, 2005, 2006)
* Najbolja naslovna muzika (Jeff Beal) (2003)
* Najbolja naslovna muzika (Randy Newman) (2004)
* Najbolji gostujući glumac u humorističkoj seriji (John Turturro) (2004)
* Najbolji gostujući glumac u humorističkoj seriji (Stanley Tucci) (2007)

- Zlatni globus: 
* Najbolja izvedba glavnog glumca u televizijskoj seriji – mjuziklu ili humorističkoj (Tony Shalhoub) (2003)

- Nagrada udruženja filmskih i TV-glumaca (*Screen Actors Guild*): 
* Najbolja muška uloga u humorističkoj seriji (Tony Shalhoub) (2004, 2005)

### Nominacije
Osim osvojenih nagrada, serija je imala još 26 nominacija za *Emmy*, 3 za *Zlatni globus* i jednu za nagradu Udruženja filmskih i TV-glumaca (od toga je sam Shalhoub imao sveukupno 19).

## Emitiranje
### Sjedinjene Države
Od septembra 2008. emitiraju se reprize na više TV-stanica, najviše na podružnicama *NBC*-a i *MyNetworkTV*-a. Od januara 2010. *USA Network* emitirala je jutarnje reprize četvrtkom i petkom.

### U svijetu

## Reference



## Vanjske veze

* 
* ''Monk'' Wiki
* ''Monk'' on USA from the TV Guide website
* Monk Season 7 - premieres on Monday 17th August on Star World 
*